XX Ray (siri filem)

XX Ray ialah siri filem cereka sains Malaysia arahan Aziz M. Osman yang turut berkhidmat sebagai penerbit dan penulis skrip, terbitan Nizarman. Ia terdiri daripada 3 filem cereka, bermula dengan tayangan filem pertama bertajuk sama pada 24 Disember 1992, kemudian diikuti dengan filem kedua yang ditayangkan pada 25 November 1995. Filem ketiga dan terakhir dalam francais ini, XX Ray III ditayangkan pada 24 Januari 2019 dan menjadi filem XX Ray pertama dalam tempoh 24 tahun selepas filem kedua. Kejayaan XX Ray turut membawa kepada penerbitan sebuah siri drama televisyen bertajuk Misi: XX-Ray.

Filem cereka

XX Ray (1992)

Dikeluarkan pada 24 Disember 1992, XX Ray berkisarkan tentang Amir, seorang mahasiswa di sebuah universiti, begitu obses dengan angkasa lepas, dan dia kemudiannya mencipta sebuah topi keledar yang menggunakan kuasa tahi bintang. Topi keledar berkenaan membuatkan sesiapa yang memakainya mampu melihat menembusi apa sahaja. Namun, kesan sampingan topi keledar berkenaan membuatkan Amir menjadi halimunan. Filem ini menjadi kejayaan komersial dan meraih kutipan pecah panggung sebanyak RM1.2 juta.

XX Ray II (1995)

Dikeluarkan pada 25 November 1995, XX Ray II berkisarkan tentang Johan dan Tina, saintis kadet di pusat sains. Johan mendakwa bahawa dia mencipta mesin pelupusan laser yang sebenarnya ialah hasil cetusan idea Tina. Filem ini menjadi kejayaan komersial dan meraih kutipan pecah panggung sebanyak RM1.5 juta berbanding filem pertama.

XX Ray III (2019)

Dikeluarkan pada 24 Januari 2019, XX Ray III berkisarkan tentang 3 pelajar universiti, Rayyan (pelajar fizik), Sam (pelajar kejuruteraan zarah) dan Lana (pekerja rahsia syarikat perindustrian yang berpengkalan di Jordan, sempadan Israel) dalam misi untuk menyelamatkan kerajaan Malaysia daripada disabotaj oleh seorang hartawan muda, Rosman yang mengancam untuk mengulangi insiden kehilangan kuasa tenaga elektrik di seluruh negara yang pernah berlaku pada Ogos 1996. Filem ini menerima pelbagai ulasan negatif dan hanya meraih kutipan terendah berbanding 2 filem terdahulu.

Siri televisyen

Misi: XX-Ray (2006–2007)

Misi: XX-Ray telah memulakan tayangan perdananya di TV3 bermula 18 April 2006 hingga 5 Mei 2007 sebanyak 2 musim dan 26 episod. Ia dibintangi oleh Syed Kamaruzaman, Farah Putri Mulyani, Nisha Dirr, Munir (Phyne Ballerz), Qazem Nor dan Raja Farah. Episod pengenalan diterbitkan sebagai telefilem yang telah bersiaran pada 15 April, iaitu 3 hari sebelum tayangan perdana rasmi drama ini.

Tenaga kerja

Catatan: Sel kelabu terang menunjukkan watak tersebut tidak muncul dalam filem dan siri televisyen.

Filem

Pelakon
 Watak Filem XX Ray  (1992) XX Ray II  (1995) XX Ray III  (2019) Amir Aziz M. Osman Annuar Faizal Hussein Faizal Hussein Aishah Nor Aliah Lee Zulina Sharmaine Farouk Karim Edika Yusof Ramlah Bibiyana Loyola  Beragas Ibrahim Pendek Kublai Ebby Yus Tok Binjai S.A. Bakar Ismail Shaharuddin Thamby Sharul Esma Daniel Amat Mazlan Kamal Colan Koo Chee Sing Aida Syanie So'ud/Guntur Osman Kering Profesor Amin Jaafar Onn Pembeli topi XX Ray Malek Noor Makhluk UFO Erma Fatima Shima Lydiawati Seri Bayu Ida Nerina Hang Tuah Jalaluddin Hassan Sultan Mansur Shah Azmil Mustapha Johan Bonni Sta. Maria Tina Aleeza Kasim Hang Jebat Razak Razman Profesor Yeoh Richard Law Bendahara Baharuddin Harun Mak Dayang Aishah Abdullah Rayyan Izzue Islam Lana Nonny Nadirah Sam Adam John Adel Ardell Aryana Rosman Dazrin Kamarudin Badrul Ashraf Muslim Azli Saiful Apek Tan Sri Ismail Rahim Razali Harun Razak Ahmad

Kru
 Kru Filem XX Ray  (1992) XX Ray II  (1995) XX Ray III  (2019) Pengarah Aziz M. Osman Penerbit Ruhani Abd. Rahman Lily Lokman Penulis skrip Yusof Haslam  Penyunting Mariam Ibrahim Aziz M. Osman Sinematografi Badaruddin Azmi Aryo Pingit  Ramli Long Muzik Azman Abu Hassan M. Nasir Trabye Syarikat penerbitan Nizarman Ace Motion Pictures  Empire Film Solution Tarikh keluaran    Tempoh masa 116 minit 103 minit 109 minit

Siri televisyen

Pelakon
 Watak Siri televisyen Misi: XX-Ray (2006) Misi: XX-Ray II(2007)Arill Syed AimanEyza Farah Putri Mulyani Nisha DirrJali Munir (Phyne Ballerz)Daniel Qazem NorMarini Raja FarahMid Kamarool Haji YusoffMud Ramli Harun Tidak diketahui Awal Ashaari Yasmin Haron Linda Hashim

Kru
 Kru Siri televisyen Misi: XX-Ray(2006–2007) Pengarah Aziz M. Osman Penerbit Aziz M. Osman  Penulis skrip Aziz M. Osman  Nor Aliah Lee Syarikat penerbitanAce Motion Pictures  Jumlah episod 26 Tarikh siaran pertama 18 April 2006 5 Mei 2007

Sambutan
 Filem Tarikh tayangan Kutipan Belanjawan  XX Ray 24 Disember 1992 RM1.2 juta RM1.5 juta  XX Ray II 25 November 1995 RM1.5 juta RM1.5 juta  XX Ray III 24 Januari 2019 RM1.1 juta RM2.5 juta  Jumlah– RM3.8 juta RM5.5 juta–

Rujukan

Kategori:Filem cereka sains Malaysia
Kategori:Siri filem Malaysia
Kategori:Filem arahan Aziz M. Osman